સમગ્ર જીવન પોતાના ફોઇએ આપેલું નામ સાર્થક કરતાં રહેલા વિનોદ ભટ્ટની સ્મરણાંજલિમાં કોઇ બેસણું કે પ્રાર્થનાસભાને બદલે સોમવારે ટાગોર હોલ ખાતે વિનોદાંજલિનું આયોજન થયું હતું. જેમાં વિનોદ ભટ્ટના મિત્રો રતિલાલ બોરિસાગર, શંકરસિંહ વાઘેલા, ભાગ્યેશ જ્હા, અજય ઉમટ અને કૃષ્ણકાંત ઉનડકટે પોતાના સંસ્મરણો વાગોળ્યા. જ્યારે વિનોદ ભટ્ટના પરિવારમાંથી તેમના નાના ભાઇ ઉપેન્દ્ર ભટ્ટ, પુત્ર સ્નેહલ ભટ્ટ તેમજ પૌત્ર પલાશ ભટ્ટે પોતાની વાત મૂકી હતી. શ્યામલ સૌમિલ, આરતી મુનશી સાથે પ્રહર વોરા, ડૉ. ફાલ્ગુની શશાંક અને ઐશ્વર્યા મજમુદાર સહિતના કલાકારોએ વિવિધ ગીતો રજૂ કર્યા હતાં.